FUNGI. 
Plantae chlorophyllo carentes, cellulis filiformibus plus 
minus ramosis, s. d. hyphis, contextae; partes vegetativae 
(mycelium) parum evolutae atqve matrici organicae, e qva 
nutrimenta hauriunt, ut plurimum innatae. — Propagatio 
multifaria, divisione vel sporis. Copulatio hinc inde obser- 
vata. Organa fructificationis gradu evolutionis longe supe- 
viori gaudentia. 
Ascomycetes. 
Sporae duae vel plures (vulgo 8) in cellulis matricali- 
bus (ascis, thecis), stratum proprium (hymenium) constituenti- 
bus, liberae generatae. 
Discomycetes, 
Sporangia (apothecia) modo jam primitus aperta, latere 
superiori exteriorigve hymenio discoideo vestita, nunc ab ini- 
tio clausa, sed tandem vel matura ore plus minus lato de- 
hiscentia hymeniumgve similiter discoideum revelantia. 
